laion/Wikipedia-Exotic huggingface dataset:
রবার্ট ব্লেক

রবার্ট ব্লেক হলেন বাঙালি সাহিত্যিক দীনেন্দ্রকুমার রায়ের সৃষ্ট একটি জনপ্রিয় গোয়েন্দা চরিত্র। তিনি লন্ডনের অধিবাসী। ডিটেকটিভ রবার্ট ব্লেকের এই গল্পগুলি স্যাক্সটন ব্লেকের অনুবাদ বা ভাবানুবাদ। দীনেন্দ্রকুমার রায় ধার করেছিলেন ব্রিটিশ পপুলার সিরিজ শ্যাক্সটন ব্লেকের কাহিনী, যেগুলি প্রায় একশো বছরব্যাপী লন্ডন তথা ইংল্যান্ডে অত্যন্ত জনপ্রিয় ছিল। সুলেখক দীনেন্দ্রকুমার রায় নিজের ভাষায় বাংগালী পাঠকের মনের মতো করে সাজিয়ে দেন কাহিনীগুলিকে। এই গল্পে গঙ্গা বা চৌরঙ্গীর বদলে থাকতো টেমস নদী, পিকাডেলি ইত্যাদি। গল্প পড়ার সঙ্গে সঙ্গে ইংল্যাণ্ডের বিভিন্ন জায়গার সঙ্গে পরিচয় ঘটে যেত পাঠকগোষ্ঠীর। স্যাক্সটন গোয়েন্দার লেখক একজন নন, বিভিন্ন সময় বিভিন্ন লেখক লিখে বাঁচিয়ে রেখেছিলেন গোয়েন্দা সিরিজ। কমিক স্ট্রিপ, রেডিও প্রোগ্রাম, ইত্যাদিতে স্যাক্সটন গোয়েন্দা জনপ্রিয় ছিল। নন্দনকানন সিরিজ বা রহস্য লহরী সিরিজে ডিটেকটিভ রবার্ট ব্লেককে ইংরেজি থেকে অনুবাদের মাধ্যমে বাংলার অল্পবয়েসী ছেলেমেয়েদের মধ্যে পরিচিত করে প্রসিদ্ধ হন দীনেন্দ্রকুমার। এই সিরিজের প্রকাশিত উপন্যাসের সংখ্যা ২১৭টি। রবার্ট ব্লেক একজন সাহসী শক্তিশালী ও হাতাহাতিতে বহুল পোক্ত গোয়েন্দা চরিত্র। তার সহকারী স্মিথ। সে ব্লেককে কর্তা বলে সম্বোধন করে। কাহিনীগুলি লন্ডন ও সংলগ্ন এলাকায় চিত্রিত। রবার্ট ব্লেক শার্লক হোমসের মতোই লন্ডনের বেকার স্ট্রীটের বাসিন্দা। "দীনেন্দ্রকুমার রায় - উইকিসংকলন একটি মুক্ত পাঠাগার"। bn.wikisource.org। সংগ্রহের তারিখ ২০২১-০৭-২৪।  আশিষ পাঠক (১৪ মার্চ ২০১৪)। "বড়দের গোয়েন্দারা কোথায় গেল"। আনন্দবাজার পত্রিকা। সংগ্রহের তারিখ ৩১ মার্চ ২০১৭।
ব্যারাকপুর বায়ু সেনা ঘাঁটি

ব্যারাকপুর বায়ুসেনা ঘাঁটি বা ব্যারাকপুর বিমানবন্দর ভারতের পশ্চিমবঙ্গ রাজ্যের ব্যারাকপুর শহরে অবস্থিত একটি বিমান ঘাঁটি। এই বিমানবন্দরটি ভারতীয় বিমানবাহিনী দ্বারা পরিচালিত হয়। ব্যারাকপুর আইএএফ হল ভারতীয় বিমানবাহিনী প্রাচীনতম স্টেশন বায়ুসেনা ঘাঁটি এবং অপারেটিং ট্রান্সপোর্ট ইউনিট। এমআই-১৭ স্কোয়াড্রনের একটি ঘাঁটি এখানে রয়েছে। দ্বিতীয় বিশ্বযুদ্ধের সময়, বিমানবন্দরটি মার্কিন যুক্তরাষ্ট্রের সেনা বিমানবাহিনীর দশম বিমানবাহিনী একটি পুনর্বিবেচনা বিমানক্ষেত্র হিসাবে ব্যবহার করে, যা স্টেশন থেকে নিরস্ত্র পি-৩৮ লাইটনিং বিমানটিপরিচালনা করে। যে বিমানগুলি অধিষ্ঠিত বার্মায় জাপানি বাহিনীর উপর গোয়েন্দা তথ্য সংগ্রহের জন্য বেশ কয়েকটি ম্যাপিং ক্যামেরায় সজ্জিত ছিল। ১৯৫০-এর দশকের গোড়ার দিকে বেশ কয়েকটি স্পিটফায়ার স্কোয়াড্রনও ব্যারাকপুরে ছিল। ১৯৬৩ সালে ১১ নং স্কোয়াড্রন আইএএফ ব্যারাকপুরে বিমান অবস্থিত ছিল ডগলাস ডকোটা বিমান নিয়ে। সে বছর বিমান কর্মী ও গ্রাউন্ড ক্রু'সহ দুটি ডাকোটা বিমান ইন্দোনেশিয়ার বান্দুং (হুসেন) প্রেরণ করা হয় ইন্দোনেশিয়ান বিমানবাহিনীর ডি হাভিল্যান্ড ভ্যাম্পায়ার যুদ্ধবিমান বাছাই করতে, যাদের আইএএফ-এ স্থানান্তর করা হয়েছিল। এর আনুষঙ্গিক ইউনিটগুলি হল ৫ টেট্রা এবং ৩ টেট্রা এবং ফ্লাইং ইউনিট ১৫৭ এইচইউ। Wing Cdr Venu Kondath (Retd), 'Ferrying Vampires from Indonesia' ওয়েব্যাক মেশিনে আর্কাইভকৃত জানুয়ারি ২৭, ২০১২ তারিখে, Bharat-Rakshak.com, accessed October 2011 দ্বিতীয় বিশ্বযুদ্ধ প্রবেশদ্বার Maurer, Maurer (1983). Air Force Combat Units Of World War II. Maxwell AFB, Alabama: Office of Air Force History. আইএসবিএন ০-৮৯২০১-০৯২-৪.
পি কে বাসু

পি কে বাসু হলেন বাঙালি সাহিত্যিক নারায়ণ সান্যালের একটি কাল্পনিক গোয়েন্দা চরিত্র। কাঁটা সিরিজের কাহিনীগুলি পি কে বাসুকে কেন্দ্র করে রচিত। পি কে বাসু ওরফে প্রসন্নকুমার বসু, কলকাতা উচ্চ আদালতের খ্যাতনামা ক্রিমিনাল সাইড ব্যারিস্টার। তিনি, এ কে রে বা অতুলকৃষ্ণ রায়ের জুনিয়র ছিলেন। ফৌজদারি মামলায় তিনি অপ্রতিরোধ্য ও তুখোড় বুদ্ধিসম্পন্ন আইনজীবীর ভূমিকা পালন করেন। তিনি আদর্শগত ভাবে অপরাধীর কেস হাতে নেননা এবং নিরপরাধ ব্যক্তিকে মিথ্যা মামলার জাল থেকে খালাস করেন। নির্দোষ অথচ ফাঁসির আসামীকে বাঁচিয়ে দেন প্রখর বুদ্ধিতে। নারায়ণ সান্যাল এই চরিত্রটি স্ট্যানলি গার্ডেনার এর প্যারি ম্যাসনের অনুকরনে এঁকেছেন। কোর্টরুম ট্রায়াল ও নিজস্ব তদন্তের মাধ্যমে পিকে বসু রহস্য উদ্‌ঘাটন করে থাকেন। কাঁটা সিরিজের অধিকাংশ গল্পই স্ট্যানলি গার্ডেনারের গল্পের ছায়ায় যদিও আগাথা ক্রিস্টি ও কয়েকজন বিদেশী লেখকের কাহিনী অনুসারেও কিছু গল্প রচিত হয়েছে। পিকে বাসুর বাড়িতে তার পঙ্গু স্ত্রী এবং দুই যুবক যুবতী কৌশিক ও সুজাতা থাকে। শেষোক্ত দুই ব্যক্তি তাদের অনাত্মীয় হওয়া সত্বেও কাছের মানুষ। তাদের তৈরী গোয়েন্দা সংস্থা সুকৌশলী মাঝে মাঝে বাসুর নিজস্ব তদন্তে সহায়তা করে থাকে। পি কে বাসুর কাহিনীগুলি বাঙালি পাঠকের কাছে কাঁটা সিরিজ নামে জনপ্রিয়। কাঁটা সিরিজের প্রথম গল্প, সোনার কাঁটা (১৯৭৪) আগাথা ক্রিস্টির মাউস ট্র‍্যাপ গল্পের ছায়ায়। কাঁটা সিরিজের আগেও একটি গল্পে পি কে বাসু এসেছেন। গল্পটির নাম নাগচম্পা। নারায়ন সান্যালের ভাষায় সেটি ছিল কাঁটা সিরিজের ট্রায়াল বল। পিকে বাসুর অর্থাৎ কাঁটা সিরিজের শেষ গল্প হরিপদ কেরানীর কাঁটা প্রকাশিত হয় ২০০১ সালে। নাগচম্পা উপন্যাসটি যদি জানতেম নাম নিয়ে চলচ্চিত্রায়িত হয়েছে ১৯৭৪ সালে। অভিনয় করেছেন সৌমিত্র চট্টোপাধ্যায়, সুপ্রিয়া দেবী, রুমা গুহঠাকুরতা, কমল মিত্র, তরুণ কুমার প্রমুখ। ব্যারিস্টার পি কে বাসুর চরিত্রে অভিনয় করেন উত্তম কুমার। প্রথম খন্ড, নারায়ণ সান্যাল (১৯৯১)। কাঁটায় কাঁটায়। কলকাতা: দেজ পাবলিশিং। পৃষ্ঠা ৮।  ৬ষ্ঠ খন্ড, নারায়ণ সান্যাল (২০০৯)। কাঁটায় কাঁটায়। কলকাতা: দেজ পাবলিশিং। পৃষ্ঠা ২৬৫। আইএসবিএন 81-295-0038-8।  "Jadi Jantem (1974 - Bengali)"। gomolo.com। ২১ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০১৭।
ভেষজ উদ্যান

ভেষজ উদ্যান হচ্ছে এমন একধরনের বাগান যাতে শুধু ঔষধি উদ্ভিদ লাগানো হয়। এই বাগানগুলো থেকেই পরে উদ্ভিদ উদ্যানের সূচনা হয়। আধুনিক উদ্ভিদ উদ্যানগুলোর পূর্বসূরি ছিল মধ্যযুগীয় ভেষজ উদ্যান যা সম্রাট শার্লেমাইন এর আমলে প্রথম সৃষ্ট হয়। বর্তমানকালের উদ্যানগুলো নানা ভাগে বিভক্ত থাকে, যার একটি অংশে থাকে ভেষজ উদ্ভিদ, এই অংশের নাম ভেষজ উদ্যান বা হারবুলারিস বা হরতাস মেডিকাস (herbularis or hortus medicus) । পোপ পঞ্চম নিকোলাস ভ্যাটিকান এর কিছু জমিতে আলাদা করে ভেষজ উদ্যান গড়ে তোলেন, যা উদ্ভিদবিজ্ঞানের শিক্ষাকে উৎসাহিত করে। এই উদ্ভিদ উদ্যানই পরবর্তীকালের ১৫৪০ এ নির্মিত পাদুয়া এবং পিসার বিশ্ববিদ্যালয়ের উদ্যানের অগ্রদূত। প্রথমদিকের উদ্ভিদ উদ্যানগুলো তৈরি হত চিকিৎসাশাস্ত্রের সাথে সম্পর্কিত ব্যক্তিদের তত্ত্বাবধানে। প্রকৃতিবিশারদ উইলিয়াম টার্নার কোলোন, ওয়েলস এবং ক্যু তে ভেষজ উদ্যান গড়ে তোলেন। তিনি কেমব্রিজ বিশ্ববিদ্যালয়ে নিজ তত্ত্বাবধানে একটি ভেষজ উদ্যান গড়ে তোলার আবেদন জানিয়ে লর্ড বার্গলে কে চিঠিও লিখেছিলেন। ১৫৯৭ সালে ভেষজ বিশেষজ্ঞ জন জেরার্ড এর লেখা হারবাল, বা জেনারেল হিস্টোরি অফ প্ল্যান্টস কে বলা হয় ভেষজ উদ্যানের ক্যাটালগ। এতে প্রায় ১,০৩০ রকম ভেষজ উদ্ভিদের উল্লেখ আছে, এই সব উদ্ভিদ তার হলবর্নের ভেষজ উদ্যানে ছিল। ১৬৩২ সালে অক্সফোর্ডের উদ্যান গড়ে তুলেছিলেন ড্যানবির ১ম আর্ল, হেনরি ড্যানভারস, তার সাথে তত্ত্বাবধায়ক হিসেবে ছিলেন জ্যাকব বোবার্ট দ্য এল্ডার। এই উদ্যানের সূচনা হয়েছিল ওয়েস্টমিনিস্টারে,  পরে একে চেলসিতে নিয়ে যাওয়া হয়। ঔষধ প্রস্তুতকারকেরা চেলসির ভেষজ বাগান তৈরি করেন ১৬৭৩ সালে। দ্য গার্ডেনারস ডিকশনারি এর লেখক ফিলিপ মিলার এই উদ্যানের পরিচালক ছিলেন। ১৬৭৬ সাল থেকে এডিনবরা বিশ্ববিদ্যালয়ের উদ্ভিদবিজ্ঞানের অধ্যাপকেরা এই বাগানের প্রতিরক্ষকের  ("Keeper of the Physic Garden") দায়িত্ব পালন শুরু করেন। প্রথম দিকের কিছু ভেষজ উদ্যান হল: ১৩৩৪, ভেনিসের সালেরনোতে, ম্যাথুস সিলভাটিকাসের প্রতিষ্ঠিত ১৫৪৪, পিসা, কোসিমো দে' মেডিকি এর বানানো, যার প্রথম দুইজন পরিচালক ছিলেন লুকা ঘিনি এবং আন্দ্রিয়া সেসালপিনো।  ১৫৪৫, পাদুয়া ১৫৪৭, বোলোগনা, ঘিনির প্রতিষ্ঠিত ১৫৬০, জুরিখ, কনরাড গেসনারের প্রতিষ্ঠিত ১৫৭০, প্যারিস ১৫৭৭, লেইডেন, ক্যারোলাস ক্লুসিয়াসের পরিচালনায় ১৫৮০, লেইপজিগ ১৫৯৩, মন্টপেলিয়ার, ৪র্থ হেনরির প্রতিষ্ঠা  Cowbridge Physic Garden, Vale of Glamorgan, Wales Edinburgh Physic Garden (or Physical Garden), now the Royal Botanic Garden Edinburgh, Scotland Provand's Lordship - the physic garden in Glasgow.
মিতিন মাসি

মিতিন মাসি হলেন বাংলা গোয়েন্দা সাহিত্যের একজন মহিলা গোয়েন্দা চরিত্র যার স্রষ্টা সাহিত্যিক সুচিত্রা ভট্টাচার্য। কলকাতার ঢাকুরিয়ার বাসিন্দা মিতিনের ভাল নাম প্রজ্ঞাপারমিতা মুখার্জী। তবে সে তার বোনঝি টুপুরের কাছে মিতিন মাসি এবং বাঙালি রহস্যপ্রিয় পাঠকের কাছে গোয়েন্দা মিতিনমাসি নামে পরিচিত। টুপুর মিতিনের সহকারী হিসেবে সবসময় মিতিনের কেসে সাহায্য করতে চেষ্টা করে৷ মিতিনের স্বামী পার্থ প্রেসে কাজ করেন। তিনি খ্যাদ্যরসিক ও কল্পনাবিলাসী। মিতিনের কাছে পুলিশের ডি আই জি অনিশ্চয় মজুমদার মাঝে মাঝে পরামর্শ নিতে আসেন। অপরাধ বিজ্ঞান, ফরেন্সিক সায়েন্স, অপরাধীদের মনঃস্তত্ত্ব, নানা রকমের অস্ত্রশস্ত্রের খুঁটিনাটি, অ্যানাটমি, ফিজিওলজি, নানা রকম আইন সব কিছু নিয়েই চর্চা করেন মিতিন। তিনি ক্যারাটে জানেন, রিভলভার সঙ্গে রাখেন আবার রান্নাতেও পটু। মিতিন মাসির প্রথম আত্মপ্রকাশ প্রাপ্তবয়স্কদের জন্য। প্রথম উপন্যাস ‘পালাবার পথ নেই’ আনন্দবাজার পত্রিকার রবিবাসরীয়তে প্রকাশিত হয়। এছাড়াও ‘বিষ’, ‘মারণ বাতাস’, ‘তৃষ্ণা মারা গেছে’ ও 'মেঘের পরে মেঘ' প্রাপ্ত বয়স্কদের জন্য লেখা উপন্যাস ও বড়গল্প। কিশোরদের জন্য মিতিন কাহিনী প্রথম পুজোসংখ্যা আনন্দমেলা ২০০২ সালে প্রকাশিত হয়। নাম ছিল ‘সারাণ্ডায় শয়তান’। এরপর থেকে মারা যাওয়ার আগে পর্যন্ত নিয়মিতভাবে সুচিত্রা ভট্টাচার্য মিতিনমাসির গোয়েন্দা এডভেঞ্চার কাহিনী আনন্দমেলা পূজাবার্ষিকীতে লিখে গেছেন। মিতিন সিরিজের শেষ উপন্যাস 'স্যান্ডার্স সাহেবের পুঁথি' প্রকাশিত হয় ২০১৫ সালে। আনন্দমেলা পত্রিকার পুজোসংখ্যাগুলিতে প্রকাশিত মিতিন মাসি সিরিজের উপন্যাসগুলি হল: সারাণ্ডায় শয়তান জোনাথনের বাড়ির ভূত কেরালায় কিস্তিমাত সর্প-রহস্য সুন্দরবনে ঝাও-ঝিয়েন হত্যারহস্য ছকটা সুডোকুর আরাকিয়েলের হিরে গুপ্তধনের গুজব হাতে মাত্র তিনটে দিন কুড়িয়ে পাওয়া পেনড্রাইভ মার্কুইস স্ট্রিটে মৃত্যুফাঁদ টিকরপাড়ার ঘড়িয়াল দুঃস্বপ্ন বারবার স্যান্ডরসাহেবের পুঁথি পালাবার পথ নেই একটা শুধু রঙ নাম্বার বিষ মেঘের পরে মেঘ মারণ বাতাস তৃষ্ণা মারা গেছে অনেকদিন ধরেই মিতিনমাসিকে নিয়ে ছবি করার কথা ভাবছিলেন দুই পরিচালক শিবপ্রসাদ মুখোপাধ্যায় ও নন্দিতা রায়। মিতিনমাসি সিরিজের সব চলচ্চিত্র স্বত্ব তারা কিনে নিয়েছেন। সুচিত্রা ভট্টাচার্যের সাথে এ নিয়ে দীর্ঘ আলাপ আলোচনা হলেও হঠাৎ লেখিকার মৃত্যুতে ছেদ পড়ে পরিকল্পনায়। পূনরায় ঋতুপর্ণা সেনগুপ্তকে মিতিনমাসির চরিত্রে ভেবে চিত্রনাট্যের কাজ চলছিল। বাংলা সাহিত্যে গোয়েন্দা চরিত্রের অন্যতমা 'মিতিনমাসি' ২০১৯ সালের পুজোতে চলচ্চিত্রায়িত হয়। অরিন্দম শীল এর পরিচালনায় মিতিনমাসি (চলচ্চিত্র) সিনেমায় নাম ভূমিকায় অভিনয় করেছেন কোয়েল মল্লিক। সহেলী চট্টোপাধ্যায়। "গোলটেবিল: ভালো থেকো মিতিন"। ম্যাজিক ল্যাম্প। সংগ্রহের তারিখ ৩১ মার্চ ২০১৭।  সুচিত্রা ভট্টাচার্য (২০০৮)। তিন মিতিন। কলকাতা: দেজ পাবলিশিং। পৃষ্ঠা ৭, ৪১, ১০৩। আইএসবিএন 978-81-295-0760-0।  বৃষ্টি চৌধুরী (২১ মে ২০১৫)। "পর্দায় আসছে মিতিন মাসি!"। বেঙ্গল টাইমস। সংগ্রহের তারিখ ৩১ মার্চ ২০১৭। [স্থায়ীভাবে অকার্যকর সংযোগ] অলোকপ্রসাদ চট্টোপাধ্যায় (২০ সেপ্টেম্বর ২০১৬)। "বাংলায় গোয়েন্দারাজ"। আজকাল। সংগ্রহের তারিখ ৩১ মার্চ ২০১৭। [স্থায়ীভাবে অকার্যকর সংযোগ] রণিতা গোস্বামী (২৮ মে ২০১৯)। "অরিন্দম শীলের হাত ধরে বাংলা সিনেমায় 'ডেবিউ' হচ্ছে 'মিতিন মাসি'র"। জি নিউজ। সংগ্রহের তারিখ ১২ জুন ২০১৯।
ইন্টার-পার্লামেন্টারি ইউনিয়ন

ইন্টার-পার্লামেন্টারি ইউনিয়ন (আইপিইউ; ফরাসি: Union Interparlementaire (UIP)) হচ্ছে একটি বৈশ্বিক আন্ত-সংসদীয় প্রতিষ্ঠান যেটি ১৮৮৯ সালে ফ্রেডিরিক পার্সেই (ফ্রান্স) ও উইলিয়াম র্যান্ডাল ক্রামার (মার্কিন যুক্তরাষ্ট্র) প্রতিষ্ঠা করেন। এটা ছিল প্রথম রাজনৈতিক সম্পর্ক আলোচনার জন্য স্থায়ী ফোরাম। প্রাথমিকভাবে প্রতিষ্ঠানটি ছিল স্বতন্ত্র সংসদ সদস্যদের জন্য, কিন্তু পরে সার্বভৌম রাষ্ট্রসমূহের সংসদ গুলোর জন্য আন্তর্জাতিক সংস্থায় রূপান্তরিত হয়েছে। বিশ্বের ১৭৮ টি দেশের জাতীয় সংসদ ইন্টার-পার্লামেন্টারি ইউনিয়নের সদস্য এবং ১২টি আঞ্চলিক সংসদীয় মজলিস এটির সহযোগী সদস্য। জাতিসংঘের সাধারণ পরিষদে আইপিইউ এর স্থায়ী পর্যবেক্ষক মর্যাদা রয়েছে। আইপিইউ এর শীর্ষস্থানীয় আটজন ব্যক্তিত্ব নোবেল শান্তি পুরস্কার অর্জন করেছে : ১৯০১: ফ্রেদেরিক পাসি (ফ্রান্স) ১৯০২: শার্ল-আলবের গোবা (সুইজারল্যান্ড) ১৯০৩: র‌্যান্ডাল ক্রেমার (যুক্তরাজ্য) ১৯০৮: ফ্রেদ্রিক বায়ার (ডেনমার্ক) ১৯০৮: ওগ্যুস্ত মারি ফ্রঁসোয়া বের্নার্ট (বেলজিয়াম) ১৯১৩: অঁরি লা ফোঁতেন (বেলজিয়াম) ১৯২১: ক্রিস্তিয়ান লাঙে (নরওয়ে) ১৯২৭: ফের্দিনঁ ব্যুইসোঁ (ফ্রান্স) সংগঠনের প্রাথমিক উদ্দেশ্য ছিল দ্বন্ধের সালিশি করা। আইপিইউ হেগে একটি স্থায়ী সালিশি আদালত প্রতিষ্ঠা করে যেটি একটি গুরুত্বপূর্ণ ভূমিকা পালন করে থাকে। এটির লক্ষ্য হচ্ছে গনতন্ত্র ও আন্ত-সংসদীয় সংলাপের প্রসার ঘটানো। আন্ত-সরকারী প্রতিষ্ঠান স্থাপনের জন্য আইপিইউ কাজ করে যাচ্ছে, এর মধ্যে জাতিসংঘ, একটি সংগঠনের সাথে যেটি সহযোগিতা করবে এবং যার স্থায়ী পর্যবেক্ষকের মর্যাদা রয়েছে। অনেকেই আইপিইউ কে জাতিসংঘ সংসদীয় অধিবেশনে রূপান্তরে আগ্রহ প্রকাশ করেছে, তাদের মধ্যে "কমিটি ফর এ ডেমোক্রেটিক ইউএন", "দি জার্মান বান্দেসট্যাগ এন্ড দি স্যোসাইলিষ্ট ইন্টারন্যাশনাল"। দি "লিবারেল ইন্টারন্যাশনাল"ও একে বিকল্প হিসেবে গণ্য করে। শুরুর পর থেকেই আইপিইউ এর সদর দপ্তর বেশ কয়েকবার স্থানান্তরিত হয়েছে। অবস্থান: ১৮৯২–১৯১১: বের্ন (সুইজারল্যান্ড) ১৯১১–১৯১৪: ব্রাসেলস (বেলজিয়াম) ১৯১৪–১৯২০: অসলো (নরওয়ে) ১৯২১ – জেনেভায় সংসদ (সুইজারল্যান্ড) The IPU Assembly (formerly known as the Inter-Parliamentary Conference) is the principal statutory body that expresses the views of the Inter-Parliamentary Union on political issues. Members of the Union at IPU official website Statutory Assemblies at IPU official website. Accessed 24 February 2014 "Cameroon: Ipu Urges Members to Stem Indefensible Terrorism and to Protect Human Rights"। allAfrica.com - PR Newswire। সংগ্রহের তারিখ ২০১৪-১০-২১।  official web site Cooperation with the United Nations
পরাশর বর্মা

পরাশর বর্মা একটি বাংলা সাহিত্যের কাল্পনিক গোয়েন্দা চরিত্র। এই চরিত্রের সৃষ্টিকর্তা সাহিত্যিক প্রেমেন্দ্র মিত্র। পরাশর বর্মা প্রেমেন্দ্র মিত্রের সৃষ্ট গোয়েন্দা যে একাধারে কবি ও গোয়েন্দা। তার বন্ধু সম্পাদক কৃত্তিবাস ভদ্র অর্থাৎ গল্পের কথকের মতে পরাশর বর্মার কবিতা অখাদ্যই নয় জঘন্য। কিন্তু পরাশর একটি অদ্ভুত ব্যক্তি যে হেঁয়ালি করতে ভালবাসে, নিজেকে গোয়েন্দা নয় কবি হিসেবে পরিচয় দেয়। রহস্য সমাধান করার দিকে যখন এগিয়ে যাচ্ছে এমন সময়েও পরাশর নিস্পৃহ থাকে। আবার অতীব জটিল দুর্বোধ্য সমস্যার সমাধান কবিতা পড়তে পড়তেও করে ফেলেছে এমন উদাহরণ আছে। লেখকের নিজের ভাষায় "কবি হলেও পরাশর বর্মাকে গোয়েন্দাগিরি করতে হয় কিন্তু শার্লক হোমস, পোয়ারো কি মাইগ্রে কারুর সংগে কোনো আত্মীয়তা তার নেই। আত্মীয়তা পাতাবার চেষ্টাও সে কখনও করেনা" প্রেমেন্দ্র মিত্র পরাশর বর্মার বহু ছোটগল্প ও গোয়েন্দা উপন্যাস রচনা করলেও তা তার অন্যতম সৃষ্টি ঘনাদার মত জনপ্রিয় হয়নি। মূলত প্রাপ্তবয়স্কদের জন্যেই পরাশর গোয়েন্দার গল্পগুলি লেখেন প্রেমেন্দ্র মিত্র। দুটি কাহিনীতে ঘনাদার সাথে পরাশরের মোলাকাত হয়, সেগুলির নাম 'ঘনাদা ফিরলেন' ও 'পরাশরে ঘনাদায়'। পরাশর কাহিনীর বই এর প্রচ্ছদ ও অলংকরণ করেছিলেন শিল্পী শৈল চক্রবর্তী। পরাশর বর্মা সিরিজের গল্প উপন্যাসের মধ্যে রয়েছে: গোয়েন্দা হলেন পরাশর বর্মা ক্লাবের নাম কুমতি ভয়ংকর ভাড়াটে ও পরাশর বর্মা রং নম্বর সুন্দ উপসুন্দের আধুনিক উপাখ্যান পরাশর বর্মা ও ভাঙা রেডিও পরাশর বর্মা ও কবিতার ঘন্ট অঙ্কে কাঁচা পরাশর বর্মা পরাশরের কমা-সেমিকোলন বেইমান বাটকারা প্রেমের চোখে পরাশর বর্মা গন্ধ পেলেন পরাশর বর্মা নিলেম ডাকলেন পরাশর বর্মা হার মানলেন পরাশর বর্মা হিপি-সঙ্গে পরাশর বর্মা ঘোড়া কিনলেন পরাশর বর্মা ঘুড়ি ওড়ালেন পরাশর বর্মা গোয়েন্দা কবি পরাশর সাংঘাতিক শিশি ও পরাশর বর্মা পরাশর বর্মা ও অশ্লীল বই পরাশর বর্মা ও বাঁধানো ছবি চেঞ্জে গেলেন পরাশর বর্মা প্রেমের ত্রিকোণে পরাশর পরাশর এবার জহুরি পুবে বালি পশ্চিমে বালি দূরবিন চোখে পরাশর বর্মা ছবি চিনলেন পরাশর বর্মা দুনৌকোয় পরাশর বর্মা প্রেমের প্রান্তে পরাশর নিজের জবানিতে পরাশর পরাশর বর্মা ও বোম্বাই ধান্দা কৃত্তিবাসের অজ্ঞাতবাস তুরুপের তাস চুরি পরাশরের শর পরাশর পলাতক স্ক্যান্ডাল পয়েন্ট ফুটপাথের বই অঞ্জন দত্ত (২৫ মার্চ ২০১২)। "ব্যোমকেশই আমাকে বাঙালি করে তুলেছে"। আনন্দবাজার পত্রিকা। সংগ্রহের তারিখ ৪ জুন ২০১৭।  প্রেমেন্দ্র মিত্র (১৯৭৭)। আদ্যোপান্ত পরাশর। কলকাতা: সাক্ষরতা প্রকাশন। পৃষ্ঠা ৩।  প্রেমেন্দ্র মিত্র (১৯৮৩)। রহস্যভেদী পরাশর। কলকাতা: প্রগতি লাইব্রেরি। পৃষ্ঠা ৭,২২,৫০,৬৮।
হুমায়ুন কবির

হুমায়ুন কবির (২২ ফেব্রুয়ারি ১৯০৬ - ১৮ আগস্ট ১৯৬৯) ছিলেন একজন ভারতীয় বাঙালি শিক্ষাবিদ, রাজনীতিবিদ, লেখক ও দার্শনিক। তাঁর জন্ম অবিভক্ত বাংলার (বর্তমান বাংলাদেশের) ফরিদপুরের কোমরপুর গ্রামে। তিনি দুই দফায় ভারতের শিক্ষামন্ত্রীর দায়িত্ব পালন করেন। প্রথম দফায় জওহরলাল নেহরুর মন্ত্রীসভায় এবং এর পরবর্তীকালে আরেকবার। এছাড়া তিনি বিজ্ঞান ও সংস্কৃতি বিষয়ক মন্ত্রী হিসেবেও দায়িত্ব পালন করেছেন। জেলা ম্যাজিস্ট্রেট খান বাহাদুর কবিরুদ্দিন আহমদ তাঁর পিতা। নওগাঁ কে.ডি. সরকারি উচ্চ বিদ্যালয় থেকে ইংরেজিতে লেটারসহ প্রথম বিভাগে ম্যাট্রিকুলেশন (১৯২২) পাশ। অতঃপর কলকাতা প্রেসিডেন্সি কলেজে ভরতি। এই কলেজ থেকে ইংরেজিতে লেটারসহ প্রথম বিভাগে তৃতীয় স্থান অধিকার করে আই. এ. (১৯২৪), ইংরেজিতে প্রথম শ্রেণিতে প্রথম স্থান অধিকার করে বি.এ. অনার্স (১৯২৬) এবং ইংরেজিতে প্রথম শ্রেণিতে প্রথম স্থান অধিকার করে এম. এ. (১৯২৮) ডিগ্রি লাভ। সরকারি বৃত্তি পেয়ে উচ্চশিক্ষা লাভের জন্য ইংল্যান্ড গমন (১৯২৮)। অক্সফোর্ড বিশ্ববিদ্যালয়ের এক্সেটার কলেজে ভরতি। অক্সফোর্ড ইউনিয়নের সেক্রেটারি নির্বাচিত। অক্সফোর্ড থেকে দর্শন, ইতিহাস ও অর্থনীতিতে প্রথম শ্রেণিতে প্রথম স্থান অধিকার করে বি. এ. অনার্স ডিগ্রি লাভ (১৯৩১)। হুমায়ুন কবির চতুরঙ্গ সাহিত্য পত্রিকার প্রতিষ্ঠাতা ও সম্পাদক ছিলেন। মার্কসবাদ ও শরৎচন্দ্র সম্পর্কেও তার মূল্যবান রচনা আছে। দর্শন ও সমাজতত্ত্ব সম্পর্কে বাংলা ও ইংরেজি ভাষায় তিনি বহু গ্রন্থ ও গবেষণামূলক প্রবন্ধ রচনা করেছেন। স্বপ্নসাধ (কবিতা) সাথী (কবিতা) নদী ও নারী (উপন্যাস) ইমানুয়েল কান্ট (১৯৩৬) শরৎ সাহিত্যের মূলতত্ত্ব (১৯৪২) বাংলার কাব্য (১৯৪৫) (সমালোচনা গ্রন্থ) মার্ক্সবাদ (১৯৫১) মীর্জা আবু তালিব খান (১৯৬১) Poetry, Monads and Society (1941) Muslim Politics in Bengal (1943) রবীন্দ্রনাথ ঠাকুর (১৯৪৫) " শিক্ষক ও শিক্ষার্থী " ( প্রবন্ধ) https://bn.banglapedia.org/index.php?title=%E0%A6%95%E0%A6%AC%E0%A6%BF%E0%A6%B0,_%E0%A6%B9%E0%A7%81%E0%A6%AE%E0%A6%BE%E0%A6%AF%E0%A6%BC%E0%A7%81%E0%A6%A8 সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; ফেব্রুয়ারি, ১৯৯৭; পৃষ্ঠা- ৪৩৯-৪৪০। রফিকুল ইসলাম, মোহাম্মদ আবু জাফর ও আবুল কাসেম ফজলুল হক সম্পাদিত; কবিতা সংগ্রহ; ঢাকা বিশ্ববিদ্যালয়; জুলাই ১৯৯০; পৃষ্ঠা- ৪৭০- ৪৭১।
ডার সাবকো লাগতা হে

ডার সাবকো লাগতা হে ভারতীয় হিন্দী ভয়ানক ধারাবাহিক নাটক। এর প্রচার অ্যান্ডটিভিতে ৩১শে অক্টেবর ২০১৫ থেকে শনিবার-রবিবার এ সম্প্রচার করা হয়। এর নির্মাতা বিপাশা বসু। এটি সর্বমোট ২৬ ছোট প্রকারে সম্প্রচারিত হয়। বিপাশা বসু "Bipasha Basu to narrate horror series on TV"। India.com। ২৯ সেপ্টেম্বর ২০১৫। সংগ্রহের তারিখ ৮ অক্টোবর ২০১৫।  "Bipasha Basu to make TV debut in horror series?"। News Nation। ১ অক্টোবর ২০১৫। ১৬ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ৮ অক্টোবর ২০১৫।  "Bipasha to bring horror on TV"। The Times of India। ৪ অক্টোবর ২০১৫। সংগ্রহের তারিখ ৮ অক্টোবর ২০১৫।
হুকাকাশি

হুকাকাশি বা হুকা-কাশি একটি বাংলা সাহিত্যের কাল্পনিক গোয়েন্দা চরিত্র যার স্রষ্টা শিশুসাহিত্যিক মনোরঞ্জন ভট্টাচার্য। হুকাকাশি জাতিতে জাপানী হলেও মনে প্রানে বাঙালি। হুকাকাশি কলকাতার ডাফ স্ট্রীট নিবাসী জাপানী ব্যক্তি যিনি পেশিবহুল বা রিভলভারধারী গোয়েন্দা নন। তবে প্রয়োজনে জাপানী জুজুৎসুর মোক্ষম প্যাঁচেও তিনি প্রতিপক্ষকে ঘায়েল করতে সক্ষম। হুকাকাশি মগজের ওপর ভরসা রাখতে পছন্দ করেন এবং ছদ্মবেশ ধরতে অত্যন্ত পটু। তার সহকারীর নাম রনজিত। মনোরঞ্জন ভট্টাচার্য, হুকাকাশির কাহিনীগুলি সবই কিশোরদের উপযোগী করে রচনা করেছেন। স্বল্পায়ু লেখক খুব বেশি গোয়েন্দা কাহিনী লিখে যেতে পারেননি। মাত্র আটটি গল্প ও উপন্যাস আছে তার হুকাকাশিকে নিয়ে। তবু শিশু কিশোরদের কাছে হুকাকাশি গোয়েন্দা অতীব জনপ্রিয় হয়েছিল। শিশুদের প্রিয় পত্রিকা রামধনু তে ধারাবাহিক 'পদ্মরাগ' উপন্যাসে এই গোয়েন্দার বাংলা সাহিত্যে প্রথম আবির্ভাব হয় (১৩৩৫ বঙ্গাব্দ)। তার অন্যান্য কাহিনীগুলি হলো: 'ঘোষ চৌধুরীর ঘড়ি' (উপন্যাস), 'সোনার হরিণ' (উপন্যাস), 'শান্তি ধামের অশান্তি' (ছোটগল্প), '১৩ নং বাড়ির রহস্য' (ছোটগল্প), 'হীরক রহস্য' (ছোটগল্প), 'চন্ডেশ্বরপুরের রহস্য' (ছোটগল্প), 'সংসক্তপুরের রহস্য' (ছোটগল্প)। হুকাকাশির কাহিনী ১৩ নং নম্বর বাড়ির রহস্য ধারাবাহিক ভাবে কলিকাতা দূরদর্শনে প্রচারিত হয় ১৯৯৩ খ্রিষ্টাব্দে। গোয়েন্দা হুকাকাশির ভূমিকায় অভিনয় করেছিলেন বাংলা ছোটপর্দার অভিনেতা ও নাট্যব্যক্তিত্ব রমাপ্রসাদ বণিক। রহস্য, রোমাঞ্চ, গোয়েন্দা গল্প সংগ্রহ। কলকাতা: এডিশন নেক্সট। ২০১৫।  "নানা রঙের ক্যানভাসে আলোছায়ার কাহিনী"। আনন্দবাজার পত্রিকা। ২৪ সেপ্টেম্বর ২০১৬। সংগ্রহের তারিখ ৩১ মার্চ ২০১৭।
রত্নপাথর

রত্নপাথর (জহর, মণি, রত্ন, বহুমূল্য পাথর বা আধা মূল্যবান পাথর নামেও পরিচিত) একটি খনিজ ক্রিস্টাল কেটে পালিশ করে অলংকার তৈরীতে ব্যবহৃত হয়। যাই হোক কিছু পাথর যেমন নীলকান্তমণি বা জৈব উপকরণ যা খনিজ নয় যেমন আম্বর, জেট ও মুক্তা ইত্যাদিকে রত্নপাথর হিসেবে প্রায়শই উল্লেখ করা হয়। অধিকাংশ রত্নপাথর কঠিন প্রকৃতির কিন্তু কিছু নরম খনিজ অলংকারে ব্যবহার করা হয়। কারণ তাদের দীপ্তি বা শারীরিক বৈশিষ্ট্য নান্দনিক মূল্য ফুটিয়ে তোলে। অসাধারণত্ব আরেকটি বৈশিষ্ট্য যা রত্নপাথরের মূল্য নির্ধারণ করে। অলংকার ছাড়াও প্রাচীনকাল থেকে নকশায় এবং ভাস্কর্যে রত্ন পাথর ব্যবহৃত হয়ে আসছে। যেমন পেয়ালায় গায়ে রত্ন পাথরের নকশা। রত্নপাথর নির্মাতাকে বলা হয় জহুরী, ল্যাপিডারি বা জেমকাটার। হীরক নিয়ে কাজ করা ব্যক্তিকে বলা হয় ডায়ম্যান্টায়ার। এই ঐতিহ্যে কার্ল ফ্যাবার্জের ভাস্কর্য উল্লেখযোগ্য কাজ। প্রাচ্যের প্রথাগত শ্রেণিভেদ যা প্রাচীন গ্রিসে ফিরিয়ে নিয়ে যায়, যেখানে মূল্যবান এবং অর্ধ মূল্যবান এর মধ্যে আলাদা করা হয়। অন্যান্য সংস্কৃতিতে এরকম শ্রেণীকরণ লক্ষ্য করা যায়। আধুনিককালে ব্যবহৃত মূল্যবান পাথরের মধ্যে আছে হীরা, চুনিপাথর, নীলকান্তমণি ও পান্না এবং অন্যান্য সকল অর্ধ মূল্যবান রত্নপাথর। এই পার্থক্য প্রাচীনকালে অসাধারণ পাথর সমূহের মানের পাশাপাশি তাদের দুষ্প্রাপ্যতা ফুটিয়ে তোলে। সব স্বচ্ছ সূক্ষ্ম রঙের পাথরগুলো তাদের বিশুদ্ধতম অবস্থানে থাকে। শুধুমাত্র ব্যতিক্রম বর্ণহীন হীরক। এরা খুবই কঠিন। কাঠিন্য মাত্রায় এদের কাঠিন্য ৮ থেকে ১০। অন্যান্য পাথরকে তাদের রঙ, স্বচ্ছতা এবং কঠোরতা দিয়ে পৃথকীকরণ করা হয়। ঐতিহ্যবাহী পার্থক্য আধুনিক মূল্যের উপর প্রতিফলিত হয় না। উদাহরণস্বরূপ গারনেট তুলনামূলকভাবে, সবুজ গারনেটকে বলা হয় স্যাভোরাইট যা মধ্য মানের পান্নার তুলনায় অনেক মূল্যবান। অর্ধ মূল্যবান রত্নপাথরের জন্য শিল্প, ইতিহাস ও প্রত্নতত্ত্ব ইত্যাদি ক্ষেত্রে অবৈজ্ঞানিক টার্ম হার্ডস্টোন ব্যবহৃত হয়। বাণিজ্যিক প্রেক্ষাপটে মূল্যবান এবং আধা মূল্যবান শব্দাবলি ব্যবহার ভুল বার্তা দেয় যে কিছু পাথর অন্যান্য পাথরের তুলনায় খুবই মূল্যবান। উইকিমিডিয়া কমন্সে রত্নপাথর সংক্রান্ত মিডিয়া রয়েছে। রত্নপাথরের আদ্যপান্ত অনলাইন লাইব্রেরি ওয়েব্যাক মেশিনে আর্কাইভকৃত ২৯ এপ্রিল ২০১৭ তারিখে
ভারতী মুখার্জী

ভারতী মুখার্জী (জুলাই ২৭, ১৯৪০ - জানুয়ারী ২৮, ২০১৭) একজন আমেরিকান লেখিকা ও ইউনিভার্সিটি অব ক্যালিফোর্নিইয়ায় ইংরেজি বিভাগের অধ্যাপক ছিলেন। ভারতী মুখার্জী বাঙ্গালী ও উনি কলকাতায় জন্মগ্রহণ করেন। ভারত স্বাধীন হবার পর বাবা-মায়ের সাথে উনি ইউরোপ চলে যান এবং ১৯৫০ এর দশকের প্রথম দিকে কলকাতা ফিরে আসেন ও লোরেটো স্কুলে ভর্তি হন। কলকাতা বিশ্ববিদ্যালয়ের অধীনস্থ লোরেটো কলেজ থেকে ১৯৫৯ এ উনি স্নাতক হন। পরে ১৯৬১ সালে বরোদা বিশ্ববিদ্যালয় থেকে উনি স্নাতকত্তর পাশ করেন।
শানু লাহিড়ী

তিনি কলকাতার অন্যতম উল্লেখযোগ্য মহিলা জনতা শিল্পী ছিলেন শানু লাহিড়ী (২৩ জানুয়ারী ১৯২৮ - ১ ফেব্রুয়ারি ২০১৩) একজন বাঙ্গালী চিত্রশিল্পী ও কলা প্রশিক্ষক ছিলেন। কলকাতা শহরটি সুন্দর করার জন্য, আগ্রাসী রাজনৈতিক দেওয়াল লিখন ঢাকতে, সমস্ত শহর জুড়ে বিস্তৃত দেওয়াল অঙ্কন শিল্প উদ্যমে, তিনি কলকাতার অন্যতম উল্লেখযোগ্য মহিলা জন-শিল্পী। ছিলেন। বাংলা সাহিত্যের অন্যতম কথাশিল্পী কমলকুমার মজুমদার এবং চিত্রশিল্পী নীরদ মজুমদার ছিলেন শানু লাহিড়ীর সহোদর ভ্রাতা। জানকীকুমার বন্দ্যোপাধ্যায়। চিত্রাঙ্কনে বাংলার মেয়ো। ইন্ডিয়া ইন্টারন্যাশনাল, কলকাতা। পৃষ্ঠা ৬২।  "Shanu Lahiri dead"। The Telegraph। Calcutta, India। ২ ফেব্রুয়ারি ২০১৩। ৭ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০১৩।  "Noted painter Shanu Lahiri passes away"। India TV। সংগ্রহের তারিখ ১৪ মার্চ ২০১৩।  Shanu Lahiri, Works and Profile গোয়া আর্ট গ্যালারিতে
ভেন্ডাবাড়ী ইউনিয়ন

ভেন্ডাবাড়ী বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন। ইউনিয়নটির পুরো নাম ২নং ভেন্ডাবাড়ী ইউনিয়ন। রংপুর জেলা হতে ৪০ কি.মি. দক্ষিণ দিকে অবস্থিত। পীরগঞ্জ উপজেলা হতে ২০ কি.মি. উত্তর-পশ্চিম দিকে অবস্থিত। ২নং ভেন্ডাবাড়ী ইউনিয়নের উত্তরে মিঠাপুকুর উপজেলা, দক্ষিণে ৫নং মদনখালী ইউনিয়ন, ৪নং কুমেদপুর ইউনিয়ন, পূর্বে ৩নং বড়দরগাহ্ ইউনিয়ন অবস্থিত। ভেন্ডাবাড়ী ইউনিয়নের অধীনে মোট ২২টি গ্রাম আছে। ভেন্ডাবাড়ী ইউনিয়নের গ্রামসমূহ— আশ্বিনার পাড়া বেহবতপুর ভেন্ডাবাড়ী ভিমশহর ভুজুবাড়ী ভুজবাড়ী কাশিপুর বিশলা চেতনা পাড়া ছোট আমবাড়ী দেবীপুর জোতবাজ জোত দিলাল করন্জাগাড়ী মহেশপুর মাইকরগ্রাম মিলকী‌ মির্জাপুর পাকুরিয়া পানবাড়ী পান্তা পুকুর সিংগার পাড়া শরিফপুর ভেন্ডাবাড়ী ইউনিয়নের মোট জনসংখ্যা ১৯৩৬০জন (২০১১ আদমশুমারী অনুসারে) ২০২৩ সালের শিক্ষা জরিপ অনুযায়ী ভেন্ডাবাড়ী ইউনিয়নের শিক্ষার ৬৮%। ইউনিয়নটির বিভিন্ন শিক্ষাপ্রতিষ্ঠানের সংখ্যা নিম্নরূপ— প্রাথমিক বিদ্যালয়ের সংখ্যাঃ ১১টি মাধ্যমিক বিদ্যালয়ঃ ৪টি কলেজের সংখ্যাঃ ২টি মাদ্রাসার সংখ্যাঃ ২টি হাটবাজারের সংখ্যাঃ হাট ১টি (ইজারাপ্রাপ্ত) এবং বাজার ২টি । ভেন্ডাবাড়ী হাট, ভেন্ডাবাড়ী পীরগঞ্জ, রংপুর মির্জাপুর (চাতাল) বাজার, ভেন্ডাবাড়ী, পীরগঞ্জ,রংপুর জোতদিলাল বাজার, ভেন্ডাবাড়ী, পীরগঞ্জ,রংপুর ২নং ভেন্ডাবাড়ী ইউনিয়নের বর্তমান চেয়ারম্যান মোঃ ছাদেকুল ইসলাম এবং ইউনিয়ন পরিষদের সদস্য-সংখ্যা ১২ জন। নামঃ ভব চন্দ্র রাজার কাচারী ও বাড়ী অবস্থানঃ ভীমশহর (ঘোড়পুকুরিয়া) নামঃ চেতনাপাড়া ঐতিহাসিক বটতলা সংক্ষিপ্ত বিবরণঃ এই স্থানে রয়েছে ঐতিহাসিক বটগাছ যেটির বয়স আনুমানিক ১৫০ বছর। এখানে রয়েছে একজন পীরের মাজার। অবস্থানঃ চেতনাপাড়া বটতলা